Euroopan parlamentin lainsäädäntöpäätöslauselma 22. toukokuuta 2007 ehdotuksesta neuvoston asetukseksi Euroopan yhteisön sekä Tanskan hallituksen ja Grönlannin maakuntahallituksen välisen kalastuskumppanuussopimuksen tekemisestä (KOM(2006)0804 - C6-0506/2006 - 2006/0262(CNS))



Virallinen lehti nro 102 E , 24/04/2008 s. 0108 - 0110



P6_TA(2007)0192 EY:n sekä Tanskan ja Grönlannin välinen kalastuskumppanuus * Euroopan parlamentin lainsäädäntöpäätöslauselma 22. toukokuuta 2007 ehdotuksesta neuvoston asetukseksi Euroopan yhteisön sekä Tanskan hallituksen ja Grönlannin maakuntahallituksen välisen kalastuskumppanuussopimuksen tekemisestä (KOM(2006)0804 — C6-0506/2006 — 2006/0262(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(2006)0804) [1], - ottaa huomioon EY:n perustamissopimuksen 37 artiklan ja 300 artiklan 2 kohdan, - ottaa huomioon EY:n perustamissopimuksen 300 artiklan 3 kohdan ensimmäisen alakohdan, jonka mukaisesti neuvosto on kuullut parlamenttia (C6-0506/2006), - ottaa huomioon työjärjestyksen 51 artiklan ja 83 artiklan 7 kohdan, - ottaa huomioon kalatalousvaliokunnan mietinnön ja budjettivaliokunnan lausunnon (A6-0161/2007); 1. hyväksyy komission ehdotuksen sellaisena kuin se on tarkistettuna ja hyväksyy sopimuksen tekemisen; 2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti; 3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. vaatii aloittamaan 4. maaliskuuta 1975 annetun yhteisen julistuksen mukaisen neuvottelumenettelyn, jos neuvosto aikoo poiketa parlamentin hyväksymästä sanamuodosta; 5. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. kehottaa puhemiestä välittämään parlamentin kannan neuvostolle ja komissiolle. KOMISSION TEKSTI | PARLAMENTIN TARKISTUKSET | Tarkistus 1 Johdanto-osan 2 a kappale (uusi) | (2a) Jos sekakomitea vahvistaa liitteessä olevassa I luvussa vahvistettua tasoa pienemmät kalastusmahdollisuudet, Grönlannin on hyvitettävä tämä yhteisölle myöntämällä sille seuraaviksi vuosiksi vastaavat kalastusmahdollisuudet tai kyseiseksi vuodeksi muita kalastusmahdollisuuksia tai vähentämällä vastaavan osan sovitusta maksusta. | Tarkistus 2 Johdanto-osan 2 b kappale (uusi) | (2b) Yhteisön olisi varattava itselleen oikeus mukauttaa kiintiöitä vuoden 2010 jälkeen, jos niiden todetaan olevan yhteensopimattomia EU:n kestävän kalatalouspolitiikan kanssa. | Tarkistus 3 Johdanto-osan 2 c kappale (uusi) | (2c) Pöytäkirjan 2 artiklan 1 kohtaa täytäntöön pantaessa olisi noudatettava pöytäkirjan 1 artiklan 2 kohdassa tarkoitettuja ehtoja. | Tarkistus 4 3 a artikla (uusi) | 3a artikla Komissio raportoi vuosittain Euroopan parlamentille ja neuvostolle pöytäkirjan 4 artiklassa kuvatun alakohtaisen kalastuspolitiikan tuloksista. | Tarkistus 5 4 artiklan 1 a kohta (uusi) | Komissio arvioi vuosittain, ovatko jäsenvaltiot, joiden alukset toimivat tämän pöytäkirjan mukaisesti, noudattaneet ilmoittamista koskevia vaatimuksia. Jos näin ei ole, komissio kieltäytyy myöntämästä niille kalastuslupia seuraavaa vuotta varten. | Tarkistus 6 4 a artikla (uusi) | 4a artikla Ennen pöytäkirjan voimassaoloajan päättymistä ja neuvottelujen aloittamista sen mahdollisesta uusimisesta komissio antaa Euroopan parlamentille ja neuvostolle jälkiarvioinnin pöytäkirjasta, mukaan lukien kustannus-hyötyanalyysi. | [1] Ei vielä julkaistu virallisessa lehdessä. --------------------------------------------------